Phumzile Mlambo-Ngcuka

Phumzile Mlambo-Ngcuka (født 3. november 1955 i Claremont i Transkei i dagens KwaZulu-Natal) er en sørafrikansk politiker. Hun var visepresident i Sør-Afrika fra 2005 til 2008 og direktør for UN Women fra 2013 til 2021.

Bakgrunn
Mlambo-Ngcuka tok i 1980 bachelorgrad i samfunnsfag fra University of Lesotho, fullførte i 1988 et program i kjønnsstudier og utvikling ved University College London og tok i 2003 mastergrad ved University of Cape Town.«Phumzile Mlambo-Ngcuka» , Who’s Who Southern Africa, besøkt 4. juli 2012. Hun har arbeidet som lærer og vært involvert i utviklingsarbeid.«Profile: Phumzile Mlambo-Ngcuka», BBC News, 22. juni 2005, besøkt 4. juli 2012.

Engasjement i African National Congress
Hun var aktiv i African National Congress (ANC) og i kampen mot apartheid, både i og utenfor Sør-Afrika.

Etter overgangen til flerpartidemokrati, fikk Mlambo-Ngcuka i 1994 plass i parlamentet. Hun ble samme år utnevnt til en statssekretærpost før hun i 1999 ble hun minister for mineraler og energi. Som minister hadde hun ansvar for å styrke svarte sørafrikaneres stilling i sektorene og samtidig sikre utenlandske investeringer.

Visepresident
miniatyr|venstre|Visepresident Phumzile Mlambo-Ngcuka på talerstolen under et besøk i Kina i 2007
Da president Thabo Mbeki i 2005 utnevnte henne til visepresident, ble hun den første kvinne i dette embetet.«Woman named new SA deputy leader», BBC News, 22. juni 2005, besøkt 4. juli 2012. Hun erstattet Jacob Zuma, som måtte gå av etter en korrupsjonssak. Phumzile Mlambo-Ngcuka er gift med Bulelani Ngcuka, statsadvokaten som satte i gang etterforskning av Zuma.

Mlambo-Ngcuka var medlem av den nasjonale eksekutivkomiteen og var nestleder i ANC. Hun støttet president  Mbeki og trakk seg fra nestledervervet da Mbeki måtte gå av i 2008.«ANC confirms Mbeki's successor», BBC News, 23. september 2008, besøkt 4. juli 2012. Hun trakk seg også fra visepresidentembetet.«Resignations rock SA government»BBC News, 23. september 2008, besøkt 4. juli 2012.

UN Women

10 juli 2013 ble Mlambo-Ngcuka oppnevnt som direktør for UN Women. Hun etterfulgte Michelle Bachelet.«Phumzile Mlambo-Ngcuka from South Africa appointed as new UN Women Executive Director», UN Women, 10. juli 2013, besøkt 4. september 2013.

Partiskifte
Mlambo-Ngcuka var parlamentsmedlem for ANC til 2008, da hun gikk ut av nasjonalforsamlingen. I 2009 gikk hun over til partiet Congress of the People.«Phumzile, Macozoma defect to Cope», Mail & Guardian Online, 1. mars 2009, besøkt 4. juli 2012.

Mlambo-Ngcuka er fra 2007 visekansler ved Tshwane University of Technology.

Referanser

Kategori:Sørafrikanske politikere
Kategori:Personer fra KwaZulu-Natal